Heimsleikarnir í CrossFit hófust í gær í Madisonborg í Wisconsin-fylki í Bandaríkjunum. Sex íslenskir keppendur eru á leikunum.
Þær Katrín Tanja Davíðsdóttir, Annie Mist Þórisdóttir og Þuríður Erla Helgadóttir keppa í kvennaflokki og Björgvin Karl Guðmundsson keppir í karlaflokki. Eftir fyrsta keppnisdaginn og fjórar greinar er Björgvin Karl í 4. Sæti, Katrín Tanja í 6. Sæti, Annie Mist í 12. Sæti og Þuríður Erla í því 19.
Íslendingar eiga einnig tvo keppendur í unglingaflokki á leikunum. Ari Tómas Hjálmarsson keppir í 14-15 ára flokki og er í 15. Sæti eftir 5 greinar og Rökkvi Hrafn Guðnason keppir í 16-17 ára flokki og er í 5. Sæti eftir 6. Greinar.
Guðni Valur Guðnason, kringlukastari, segist hrikalega vel stemmdur fyrir því að stíga á svið á Ólympíuleikunum í Tókýó en keppni í frjálsíþróttum hefst í nótt.
Þorkell Gunnar Sigurbjörnsson ræddi við Guðna Val í Tókýó og viðtalið í heild sinni má sjá á íþróttavef ruv.is. Bein útsending frá keppni í frjálsum íþróttum hefst á RÚV í kvöld klukkan 23:50 en Guðni Valur kastar í undankeppni kringlukastsins klukkan 2:20.
Íslensku karlaliðin í fótbolta spila seinni leiki sína í 2. umferð forkeppni Sambandsdeildar Evrópu í dag. Valur mætir Bodö/Glimt í Noregi klukkan 16, FH mætir Rosenborg á útivelli klukkan 17 og Breiðablik mætir Austria Wien í Kópavogi klukkan 17:30. Það er á brattan að sækja hjá Val og FH en Valur tapaði fyrri leiknum 3-0 og FH 2-0. Blikar gerðu hins vegar 1-1 jafntefli og geta því tryggt sig áfram með sigri.
Heimsleikarnir í CrossFit hófust í gær í Madisonborg í Wisconsin-fylki í Bandaríkjunum. Sex íslenskir keppendur eru á leikunum. 